இந்தியா - இங்கிலாந்து அணிகள் இடையிலான 2-வது டெஸ்ட் கிரிக்கெட் போட்டி லண்டன் லார்ட்சில் நேற்று முன்தினம் தொடங்குவதாக இருந்தது. பலத்த மழை காரணமாக ஒரு பந்து கூட வீசப்படாமல் முதல் நாள் ஆட்டம் ரத்து செய்யப்பட்டது. இந்நிலையில் 2-வது நாள் ஆட்டம் நேற்று நடந்தது. இந்திய அணியில் இரு மாற்றமாக ஷிகர் தவான், உமேஷ் யாதவ் நீக்கப்பட்டு புஜாரா மற்றும் 2-வது சுழற்பந்து வீச்சாளராக குல்தீப் யாதவ் சேர்க்கப்பட்டனர். இங்கிலாந்து அணியில் டேவிட் மலான், பென் ஸ்டோக்ஸ் ஆகியோருக்கு பதிலாக ஆலிவர் போப், ஆல்-ரவுண்டர் கிறிஸ் வோக்ஸ் இடம் பிடித்தனர். 20 வயதான ஆலிவர் போப்புக்கு இது தான் முதல் சர்வதேச போட்டியாகும்.